MJD ขน 8 คอนโด ร่วมแคมเปญ “MOOORE LUCKY” ฟรีค่าใช้จ่ายวันโอน-รับส่วนลดสูงสุด 1 แสนบ.
MJD ขน 8 คอนโดพร้อมอยู่ ร่วมแคมเปญ “MOOORE LUCKY ยิ่งกว่าโชคดี ได้ฟรี! 2 ต่อ” ฟรีค่าใช้จ่ายวันโอน-รับส่วนลดสูงสุด 1 แสนบาท
MJD ขน 8 คอนโดพร้อมอยู่ ร่วมแคมเปญ “MOOORE LUCKY ยิ่งกว่าโชคดี ได้ฟรี! 2 ต่อ” ฟรีค่าใช้จ่ายวันโอน-รับส่วนลดสูงสุด 1 แสนบาท
11 ม.ค. 2564

นางสาวเพชรลดา พูลวรลักษณ์ กรรมการบริหาร บริษัท เมเจอร์ ดีเวลลอปเม้นท์ จำกัด (มหาชน) หรือ MJD เปิดเผยว่า เพื่อก้าวผ่านสถานการณ์การแพร่ระบาดของเชื้อไวรัส COVID-19 ซึ่งกระทบทั้งการดำเนินชีวิตและการดำเนินธุรกิจของทุกอุตสาหกรรมด้วยกัน บริษัทจึงเตรียมจัดแคมเปญพิเศษคืนกำไรให้ลูกค้าเพื่อมอบเป็นของขวัญฉลองการเริ่มต้นใหม่ในปี 2564 ภายใต้ชื่อ  “MOOORE LUCKY ยิ่งกว่าโชคดี ได้ฟรี! 2 ต่อ” ฟรีทุกค่าใช้จ่าย ณ วันโอนกรรมสิทธิ์ และรับส่วนลดเพิ่มเติมสูงสุด 100,000 บาท
“เราจัดแคมเปญ MOOORE LUCKY ขึ้นในช่วงต้นเดือนมกราคม 2564 เพื่อชดเชยแก่ผู้ที่ตัดสินใจซื้อที่อยู่อาศัยไม่ทันนโยบายลดค่าโอนกรรมสิทธิ์จาก 2% และค่าธรรมเนียมการจดจำนองจาก 1% เหลืออย่างละ 0.01% ของรัฐบาลที่สิ้นสุดลงเมื่อสิ้นปี 2563 เนื่องจากเราเห็นว่าการลดภาระค่าใช้จ่ายส่วนนี้จะช่วยกระตุ้นการตัดสินใจซื้ออสังหาริมทรัพย์ได้อย่างมีประสิทธิภาพ พร้อมส่วนลดเพิ่มเติมในแต่ละโครงการ ทำให้ผู้บริโภคเข้าถึงโครงการคอนโดมิเนียมในทำเลศักยภาพ ใกล้รถไฟฟ้าได้ง่ายขึ้น” นางสาวเพชรลดา กล่าว  
สำหรับโครงการคอนโดมิเนียมพร้อมอยู่ที่เข้าร่วมแคมเปญ “MOOORE LUCKY ยิ่งกว่าโชคดี ได้ฟรี! 2 ต่อ” ทั้งหมด 8 โครงการ ได้แก่
1.มาเอสโตร 01 สาทร-เย็นอากาศ (Maestro 01 Sathorn-Yenakat) 2 ห้องนอน เริ่มต้น 8.2 ล้านบาท
2.มาเอสโตร 03 รัชดา-พระราม 9 (Maestro Ratchada-Rama 9) 1 ห้องนอน เริ่มต้น 3.2 ล้านบาท
3.มาเอสโตร 14 สยาม-ราชเทวี (Maestro 14 Siam-Ratchatewi) 2 ห้องนอน ราคาเดียว 7.2 ล้านบาท
4.มาเอสโตร 19 รัชดา 19-วิภา (Maestro 19 Ratchada 19-Vipha) 1 ห้องนอน เริ่มต้น 2.99 ล้านบาท
5.เอ็ม จตุจักร (M Jatujak) 2 ห้องนอน เริ่มต้น 6.6 ล้านบาท
6.เมทริส พระราม 9-รามคำแหง (Metris Rama 9-Ramkumhang) 1 ห้องนอน เริ่มต้น 2.99 ล้านบาท
7.เมทริส ลาดพร้าว (Metris Ladprao) 1 ห้องนอน เริ่มต้น 3.5 ล้านบาท
8.รีเฟล็คชั่น จอมเทียน บีช พัทยา (Reflection Jomtien Beach Pattaya) 2 ห้องนอน เริ่มต้น 8.5 ล้านบาท
ทั้งนี้โครงการที่อยู่อาศัยในเครือเมเจอร์ ดีเวลลอปเม้นท์ที่นำมาร่วมแคมเปญครั้งนี้อยู่ในทำเลศักยภาพ ทั้งย่านศูนย์กลางธุรกิจ CBD และโซน New CBD มีแหล่งงาน แหล่งท่องเที่ยว และไลฟ์สไตล์ครบครัน เดินทางสะดวกใกล้สถานีรถไฟฟ้า ซึ่งกำลังพัฒนาส่วนต่อขยายรถไฟฟ้าสายสีเหลืองและส้มเชื่อมโยงพื้นที่ใจกลางเมือง
รวมถึงมีโครงการในหัวเมืองท่องเที่ยวและพื้นที่อุตสาหกรรมอย่างเมืองพัทยา จ.ชลบุรี พร้อมตอบโจทย์ไลฟ์สไตล์คนเมืองด้วยดีไซน์หรูหรา และพื้นที่ส่วนกลางหลากหลาย อาทิ โคเวิร์กกิ้งสเปซ ห้องโยคะฟลาย สระว่ายน้ำระบบเกลือ จ๊อกกิ้งแทร็ก ห้องสตรีมและซาวน่า พร้อมบริการสุดพิเศษเพื่อชีวิตที่เหนือระดับจาก Major Lifescape Exclusive Club
“ทุกโครงการในเครือเมเจอร์ ดีเวลลอปเม้นท์ออกแบบพื้นที่ส่วนกลางอย่างสวยงามและมีฟังก์ชันการใช้งานที่ตอบโจทย์ความต้องการในแต่ละทำเล  แต่ยังคงรักษาจุดเด่นในการเป็นโครงการที่อยู่อาศัยที่เป็นมิตรกับสัตว์เลี้ยง (Pet -Friendly Residences) เราจึงจัดเตรียม Pet Zone สำหรับพาสัตว์เลี้ยงออกมาวิ่งเล่นหรือทำกิจกรรมภายในโครงการ และคัดสรรสิทธิประโยชน์ต่างๆ จาก PetScape ให้ใช้เวลาร่วมกับสัตว์เลี้ยงตัวโปรดในโครงการคุณภาพได้อย่างสมบูรณ์แบบ” นางสาวเพชรลดา กล่าว  
สำหรับผู้ที่สนใจคอนโดมิเนียมพร้อมอยู่ ทำเลใจกลางเมือง ใกล้สถานีรถไฟฟ้า ที่มาพร้อมพื้นที่ส่วนกลางครบครัน และสามารถเลี้ยงสัตว์ภายในโครงการ ในราคาเริ่มต้น 2.99 ล้านบาท พร้อมดีลพิเศษจาก “MOOORE LUCKY ยิ่งกว่าโชคดี ได้ฟรี! 2 ต่อ” ตั้งแต่วันนี้ -31 มกราคม 2563 สอบถามรายละเอียดเพิ่มเติมได้ที่www.major.co.th หรือ Major Development  Contact Center โทร. 02-116-1111 พร้อมติดตามข่าวสารกิจกรรมที่ แอพพลิเคชั่น Major lifescape และที่ Facebook : MajorDevelopment/ Instagram : major.development หรือผ่านช่องทาง LINE Official Account ที่ @majordevelopment

 